
R E P U B L I K A  H R V A T S K A

R J E Š E N J E

TRGOVAČKI SUD U BJELOVARU, po stečajnom sucu Mariji Petrina Kubica, povodom prijedloga dužnika Dejana Zozoli, OIB: 75670652630, vlasnika Autoprijevozničkog obrta "D & B TRANSPORTI" iz Bjelovara, Josipa Juraja Strossmayera 5, kojeg zastupa punomoćnik Sanja Vukmanović, odvjetnica u Bjelovaru, za otvaranje stečajnog postupka nad imovinom dužnika pojedinca,              3. srpnja 2017. 

r i je š i o  je

I. Poziva se dužnik Dejan Zozoli, vlasnik Autoprijevozničkog obrta "D & B TRANSPORTI" iz Bjelovara, da u roku od 8 dana plati predujam za namirenje troškova stečajnog postupka i to iznos od 1.000,00 kn u Fond za namirenje troškova stečajnog postupka koji se vodi kod ovog suda IBAN: HR6123900011300000630 model HR00 50-284-17 i dodatni iznos predujma od 10.000,00 kn za pokriće troškova stečajnog postupka, na račun ovoga suda IBAN: HR6123900011300000630 model HR05 540-284-17. Rok od 8 dana počinje teći istekom osmog dana od objave ovog rješenja na e-oglasnoj ploči ovog suda.

II. Ako dužnik u navedenom roku ne plati predujam, sud će prijedlog odbaciti kao nedopušten.

Obrazloženje

Dužnik Dejan Zozoli, vlasnik Autoprijevozničkog obrta "D & B TRANSPORTI" iz Bjelovara, podnio je ovom sudu prijedlog za otvaranje stečajnog postupka nad imovinom dužnika pojedinca navodeći da je iz potvrde FINE od 5. svibnja 2017. razvidno da mu je račun blokiran 2241 dan odnosno ukupno 180 dana u prethodnih 6 mjeseci, zbog nepodmirenih osnova za plaćanje koje ukupno iznose 404.639,24 kn. 

Razmatrajući prijedlog i priložene isprave (potvrdu FINE od 5. svibnja 2017., i očevidnik FINE od 5. svibnja 2017. o redoslijedu plaćanja s obračunatom kamatom), sud smatra da je dužnik učinio vjerojatnim postojanje stečajnog razloga nesposobnosti za plaćanje te je temeljem čl.114. st.1. Stečajnog zakona (Narodne novine br. 71/15, dalje: SZ) podnositelju prijedloga naložio plaćanje predujma za namirenje troškova stečajnog postupka. 

Toč. II. izreke rješenja temelji se na odredbi čl.114. st.5. SZ-a. 

U Bjelovaru, 3. srpnja 2017.

                STEČAJNI SUDAC
       MARIJA PETRINA KUBICA v.r.

Za točnost otpravka-
ovlašteni službenik
     Željka Vitez




POUKA O PRAVNOM LIJEKU: Protiv ovog rješenja može se podnijeti žalba u roku od 8 dana od dostave rješenja, na Visoki trgovački sud RH u Zagrebu, a putem ovoga suda (čl.19. st.1. i 2. SZ-a). Dostava se smatra obavljenom istekom osmog dana od dana objave ovog rješenja na e-oglasnoj ploči suda (čl.12. st.1. SZ-a). Žalba se podnosi u tri primjerka.

